Судноларҙы Панама каналы аша оҙатыу Панама каналының лоцман хеҙмәте тарафынан башҡарыла. Судноның канал аша үтеү ваҡыты — 9 сәғәт, минимум — 4 сәғәт 10 минут. Максималь үткәреү һәләте — тәүлегенә 48 судно. Канал ҡоролмалары аша йыл һайын яҡынса 280 миллион тонна йөк ташыған яҡынса 14 мең судно үтә (донъя океан йөктәренең 5 проценты). Канал тығынлы, шуға күрә уның аша үтеү сираты аукциондарҙа һатыла. Судноны канал аша үткән өсөн дөйөм түләү 400 000 АҠШ долларына етергә мөмкин. 2002 йылға торошло канал хеҙмәттәре менән 800 000 ашыу судно файҙаланған.